pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้ 11 จังหวัด ในระหว่างวันที่ 3 – 11 ส.ค. 65 ผู้ร่วมงานจะไม่ถูกดำเนินคดี
วันพุธที่ 3 สิงหาคม 2565
กยศ. ร่วมจัดมหกรรมไกล่เกลี่ยหนี้ 11 จังหวัด ในระหว่างวันที่ 3 – 11 ส.ค. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดีจัดมหกรรมไกล่เกลี่ยหนี้สินครัวเรือน 11 จังหวัด ในระหว่างวันที่ 3 – 11 สิงหาคม 2565 ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ระหว่างวันที่ 3 – 11 สิงหาคม 2565 ดังนี้
• วันพุธที่ 3 สิงหาคม 2565
- ณ มหาวิทยาลัยราชภัฏเพชรบุรี จังหวัดเพชรบุรี
- ณ องค์การบริหารส่วนจังหวัดอ่างทอง จังหวัดอ่างทอง
• วันศุกร์ที่ 5 สิงหาคม 2565
- ณ ศูนย์ประชุมและจัดแสดงสินค้านานาชาติขอนแก่น (ศูนย์ไคซ์ KICE) จังหวัดขอนแก่น
- ณ โรงแรมสยามริเวอร์รีสอร์ท จังหวัดชัยภูมิ
- ณ ภัตตาคารไพบูลย์ไก่ย่าง จังหวัดสิงห์บุรี
• วันเสาร์ที่ 6 สิงหาคม 2565
- ณ โรงแรม ริเวอร์ นครปฐม จังหวัดนครปฐม
- ณ โรงเรียนสวนกุหลาบวิทยาลัย นนทบุรี จังหวัดนนทบุรี
• วันจันทร์ที่ 8 สิงหาคม 2565
- ณ มหาวิทยาลัยบูรพา วิทยาเขตสระแก้ว จังหวัดสระแก้ว
- ณ รอยัลฮิลล์ รีสอร์ท จังหวัดนครนายก
• วันพฤหัสบดีที่ 11 สิงหาคม 2565
- ณ มหาวิทยาลัยสวนดุสิต วิทยาเขตสุพรรณบุรี จังหวัดสุพรรณบุรี
- ณ โรงแรมริเวอร์แคว กาญจนบุรี จังหวัดกาญจนบุรี
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงิน ทั้งนี้ ผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดี ได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมสอบสวนคดีเพิเศษ เร่งสืบสาวแก๊งขนของหนีภาษีชายแดนทั่วประเทศ ชี้กระทบความมั่นคงทางเศรษฐกิจ
วันพุธที่ 22 ธันวาคม 2564
รัฐมนตรีว่าการกระทรวงยุติธรรม มอบกรมสอบสวนคดีเพิเศษ เร่งสืบสาวแก๊งขนของหนีภาษีชายแดนทั่วประเทศ ชี้กระทบความมั่นคงทางเศรษฐกิจ
รัฐมนตรีว่าการกระทรวงยุติธรรม มอบกรมสอบสวนคดีเพิเศษ เร่งสืบสาวแก๊งขนของหนีภาษีชายแดนทั่วประเทศ ชี้กระทบความมั่นคงทางเศรษฐกิจ ทําประเทศชาติเสียหาย หากเจ้าหน้าที่เกี่ยวข้องต้องฟันไม่เลี้ยง
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายวัลลภ นาคบัว นายสหการณ์ เพ็ชรนริทร์ รองปลัดกระทรวงยุติธรรม อธิบดีกรมต่างๆ และผู้บริหารเข้าร่วมการประชุม
นายสมศักดิ์ กล่าวว่า ตนได้รับการร้องเรียนว่ามีการลักลอบขนส่งสินค้าหนีภาษีผ่านทางชายแดนประเทศเพื่อนบ้าน โดยอาศัยช่องโอกาสเกี่ยวกับข้อยกเว้นด้านศุลกากร ลักษณะเป็นการขนส่งผ่านรถบรรทุกตู้สินค้า ผ่านทางชายแดนประเทศลาวเข้าสู่ 3 จังหวัดในช่วง มุกดาหาร นครพนมและหนองคาย มีการลําเลียงประมาณวันละ 3 - 4 ตู้ มูลค่าสินค้าประมาณ 35 - 45 ล้านบาทต่อตู้ และมีการหลีกเลี่ยงภาษีนําเข้า สําแดงภาษีเท็จ ตนจึงขอให้กรมสอบสวนคดีพิเศษ (ดีเอสไอ) เร่งสืบสวนสอบสวนเพื่อเอาผิดและจับกุมกลุ่มบุคคลดังกล่าว เพราะการกระทําเช่นนี้เป็นการสร้างความเสียหายต่อระบบความมั่นคงทางเศรษฐกิจของประเทศ และหากมีเจ้าหน้าที่เข้าไปเกี่ยวข้องก็ต้องดําเนินการตามกฎหมายให้หนัก ไม่มีการละเว้นใครทั้งสิ้น นอกจากนี้ยังมีการลักลอบขนแรงงานซึ่งเป็นลักษณะการค้ามนุษย์ การลักลอบทําลายทรัพยากรอันกระทบต่อสิ่งแวดล้อม ซึ่งไม่ใช่แค่เฉพาะพื้นที่นี้เท่านั้นแต่ขอให้ดําเนินการในทุกพื้นที่ทั่วประเทศ
นพ.ไตรฤทธิ์ เตมหิวงษ์ อธิบดีกรมสอบสวนคดีพิเศษ กล่าวว่า ทางดีเอสไอได้มีการติดตามในเรื่องนี้ ในเบื้องต้น ดีเอสไอได้สนธิกําลังร่วมกับเจ้าหน้าที่ศุลกากร ศรภ. และ กอ.รมน. เข้าตรวจค้นโรงพักสินค้าตามกฎหมายว่าด้วยศุลกากร (โรงพักสินค้าเอกชน) แห่งหนึ่งตั้งอยู่ในพื้นที่จังหวัดนครพนม ซึ่งเป็นสถานที่ตรวจเก็บ หรือตรวจปล่อยของนําเข้า ของผ่านแดน ของถ่ายลํา ที่ยังมิได้เสียอากรและยังอยู่ในอารักขาของศุลกากรแห่งหนึ่ง ผลการตรวจค้นพบสิ่งของต้องสงสัยหลายรายการ ซึ่งเป็นที่น่าเชื่อว่าของมีมูลค่าเกินพิกัดอัตราตามประกาศและอาจมีการหลีกเลี่ยงภาษีรวมมูลค่ากว่าหลายล้านบาท และได้ร่วมกับเจ้าหน้าที่ศุลกากรดําเนินการตรวจสอบอายัดสิ่งของ เพื่อทําการประเมินราคาและเรียกเก็บค่าอากรเพิ่ม และดําเนินการรวบรวมเอกสารเกี่ยวกับการสําแดงการนําเข้าเพื่อสืบสวนขยายผลการกระทําผิดความผิดและตรวจทางเส้นทางการเงินต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมนักวิทยาศาสตร์เยาวชนไทย คว้า 10 รางวัล บนเวทีระดับโลก เจ๋ง! คิดเครื่องมือวินิจฉัยความเสี่ยงมะเร็ง
วันอาทิตย์ที่ 15 พฤษภาคม 2565
นายกรัฐมนตรีชื่นชมนักวิทยาศาสตร์เยาวชนไทย คว้า 10 รางวัล บนเวทีระดับโลก เจ๋ง! คิดเครื่องมือวินิจฉัยความเสี่ยงมะเร็ง
นายกรัฐมนตรีชื่นชมนักวิทยาศาสตร์เยาวชนไทย คว้า 10 รางวัล บนเวทีระดับโลก เจ๋ง! คิดเครื่องมือวินิจฉัยความเสี่ยงมะเร็ง
วันนี้ 15 พฤษภาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมและแสดงความยินดีกับความสําเร็จของเยาวชนไทย ที่สร้างชื่อเสียงให้กับประเทศ คว้า 10 รางวัล จากการประกวดโครงงานวิทยาศาสตร์และวิศวกรรมสําหรับเยาวชน ระดับโลก Regeneron International Science and Engineering Fair (ISEF) 2022 ณ เมืองแอตแลนตา รัฐจอร์เจีย ประเทศสหรัฐอเมริกา ซึ่งจัดขึ้นระหว่างวันที่ 7-13 พฤษภาคม 2565 โดยในปีนี้มีโครงงานเข้าร่วมประกวด 1,410 ผลงาน จํานวนนักเรียน 1,750 คน จาก 63 ประเทศ และมลรัฐต่างๆ ทั่วประเทศสหรัฐอเมริกา
สําหรับปีนี้ มีเยาวชนไทย 16 ทีม 35 คน โดยการสนับสนุนของ สํานักงานพัฒนาวิทยาศาสตร์และเทคโนโลยีแห่งชาติ (สวทช.) และพันธมิตร เป็นตัวแทนประเทศไทยเข้าแข่งขัน และสามารถคว้ารางวัลรวม 10 รางวัล ทีมเยาวชนไทยคว้ารางวัลใหญ่ 1 รางวัล รับเงินทุนการศึกษามูลค่า 1.7 ล้านบาท คือโครงการเครื่องมือช่วยวินิจฉัยความเสี่ยงในการเกิดมะเร็งท่อน้ําดีจากการหาตรวจหาไข่พยาธิใบไม้ในตับด้วยเทคโนโลยีปัญญาประดิษฐ์ จากโรงเรียนปรินส์รอยแยลส์วิทยาลัย และยังมีโครงการที่ได้อันดับที่ 1 สาขา Computational Biology and Bioinformatics โครงการคือ โครงการการทํานายความไวต่อยาด้วยเทคนิคผสมผสาน Graph Attention Networks เพื่อเป็นทางเลือกสําหรับการรักษาโรคมะเร็งด้วยการแพทย์แบบแม่นยํา โดยใช้โครงสร้างโมเลกุลยาร่วมกับข้อมูลทางเภสัชพันธุศาสตร์ จากโรงเรียนมหิดลวิทยานุสรณ์ และสถาบันวิทยสิริเมธี นอกจากนี้ยังมีที่ได้รับรางวัลในสาขา สิ่งแวดล้อม ฟิสิกส์ ชีววิทยา วิทยาศาสตร์สุขภาพ อีกด้วย
"นายกรัฐมนตรี ขอบคุณผู้เกี่ยวข้องทุกท่าน โดยเฉพาะเยาวชน และคณะที่ปรึกษาที่ได้ทุ่มเทในการศึกษาวิจัยได้อย่างสร้างสรรค์ ทําโครงงานจนประสบความสําเร็จได้รับรางวัลในเวทีระดับโลก แสดงให้เห็นถึงความรู้ความสามารถและศักยภาพของเยาวชนไทย และขอให้ทุกคนภูมิใจกับรางวัลที่ได้รับ เชื่อว่าจะเป็นแรงบันดาลใจในการพัฒนาความสามารถของเด็กไทยอีกหลายคน นายกรัฐมนตรีหวังให้เยาวชนทุกคนที่ผ่านการแข่งขันนําความรู้และประสบการณ์มาต่อยอดพัฒนาโครงงาน สิ่งประดิษฐ์สู่นวัตกรรมที่จะสร้างมูลค่าเพิ่มทางเศรษฐกิจ เพื่อยกระดับขีดความสามารถในการแข่งขันของประเทศไทยให้ทัดเทียมนานาชาติ โดยรัฐบาลพร้อมให้ความร่วมมือ สนับสนุน ให้ความช่วยเหลือส่งเสริมพัฒนาผลักดันให้เยาวชนได้แสดงออกถึงศักยภาพของตนเอง พัฒนาก้าวสู่ความสําเร็จในเวทีระดับโลกสร้างชื่อเสียงให้กับประเทศไทยต่อไปอย่างต่อเนื่อง" นางสาวรัชดาฯ กล่าว
**************
รัฐบาลไทย-ข่าวทำเนียบรัฐบาล-“2 วัน ขายได้พันล้าน” สลากออมทรัพย์ ธอส. ชุดขาลเพิ่มพูน
วันพุธที่ 27 เมษายน 2565
“2 วัน ขายได้พันล้าน” สลากออมทรัพย์ ธอส. ชุดขาลเพิ่มพูน
ธอส.เปิดขายสลากออมทรัพย์ ชุด “ขาลเพิ่มพูน” ตั้งแต่วันจันทร์ที่ 25 เม.ย.2565 เวลา 9.49 น. ล่าสุด ในวันที่ 26 เม.ย.2565 เวลา 16.30 น. หรือเพียง 2 วัน หลังจากเริ่มจําหน่ายมีลูกค้าประชาชนซื้อสลากแล้วสูงถึง 1.154 ล้านหน่วย คิดเป็นวงเงินจํานวน 1,154 ล้านบา
ธนาคารอาคารสงเคราะห์ เปิดเผยภายหลังจากธนาคารได้เปิดตัวสลากออมทรัพย์ ชุด “ขาลเพิ่มพูน” สลากชุดแรกของประเทศไทย ที่ผู้ซื้อจะมีส่วนทําให้คนไทยมีบ้านโดยตรง หน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) ซึ่งธนาคารได้เปิดขายตั้งแต่วันจันทร์ที่ 25 เมษายน 2565 เวลา 9.49 น. ล่าสุด ในวันที่ 26 เมษายน 2565 เวลา 16.30 น. หรือเพียง 2 วัน หลังจากเริ่มจําหน่ายมีลูกค้าประชาชนซื้อสลากแล้วสูงถึง 1.154 ล้านหน่วย คิดเป็นวงเงินจํานวน 1,154 ล้านบาท สะท้อนให้เห็นถึงความน่าสนใจของสลากออมทรัพย์ ชุด “ขาลเพิ่มพูน” อายุสลาก 3 ปี ผลตอบแทนหน้าสลาก 0.3% ต่อปี ได้สิทธิ์ลุ้นรับเงินรางวัลมูลค่าสูงสุด 2 ล้านบาท ตลอด 36 งวด และมีโอกาสรับผลตอบแทนผันแปรอีก 0.70% ต่อปี รวมรับผลตอบแทน 1% ต่อปี (เงื่อนไขผลตอบแทนผันแปรเป็นไปตามที่ธนาคารกําหนดจากคุณภาพสินเชื่อที่ดีที่สุดของธนาคาร ที่นําเงินสลากออมทรัพย์ชุดขาลเพิ่มพูนไปปล่อยสินเชื่อ) ทั้งนี้ ธนาคารเปิดขายผ่านช่องทาง Mobile Application : GHB ALL และ ธอส. ทุกสาขาทั่วประเทศ จนกว่าจะเต็มกรอบวงเงิน 20,000 ล้านบาท ออกรางวัลครั้งแรกวันจันทร์ที่ 16 พฤษภาคม 2565 สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ ติดตามข้อมูลข่าวสารได้ที่ Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับผู้ว่าฯ-สสจ. เตรียมพร้อมเตียง เวชภัณฑ์ รองรับจำนวนผู้ติดเชื้อเพิ่มขึ้นตามที่สั่งการไว้ก่อนหน้านี้ ย้ำทุกพื้นที่/ทุกจังหวัด เข้มมาตรการ ศบค.
วันเสาร์ที่ 8 มกราคม 2565
โฆษกรัฐบาลเผย “นายกฯ” กําชับผู้ว่าฯ-สสจ. เตรียมพร้อมเตียง เวชภัณฑ์ รองรับจํานวนผู้ติดเชื้อเพิ่มขึ้นตามที่สั่งการไว้ก่อนหน้านี้ ย้ําทุกพื้นที่/ทุกจังหวัด เข้มมาตรการ ศบค.
โฆษกรัฐบาลเผย “นายกฯ” กําชับผู้ว่าฯ-สสจ. เตรียมพร้อมเตียง เวชภัณฑ์ รองรับจํานวนผู้ติดเชื้อเพิ่มขึ้นตามที่สั่งการไว้ก่อนหน้านี้ ย้ําทุกพื้นที่/ทุกจังหวัด เข้มมาตรการ ศบค. ภายหลังยอดผู้ติดเชื้อพุงตามที่ ศบค.คาดการณ์ไว้
วันที่ 8 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ยอดผู้ติดเชื้อรายใหม่ประจําวันเสาร์ที่ 8 มกราคม 2565 รวม 8,263 ราย จําแนกเป็น ผู้ป่วยจากระบบเฝ้าระวังฯ 7,584 ราย ผู้ป่วยจากการค้นหาเชิงรุก 218 ราย ผู้ป่วยภายในเรือนจํา/ที่ต้องขัง 110 ราย ผู้ป่วยมาจากต่างประเทศ 351 ราย ผู้ป่วยสะสม 2,232,176 ราย (ตั้งแต่ 1 เมษายน 2564) และมีจํานวนผู้หายป่วยกลับบ้าน 2,865 ราย หายป่วยสะสม 2,163,836 ราย (ตั้งแต่ 1 เมษายน 2564) ผู้ป่วยกําลังรักษา 47,964 ราย และเสียชีวิต 14 รายทั้งนี้ จํานวนผู้ติดเชื้อที่เพิ่มขึ้นเป็นไปตามการประเมินของคณะแพทย์ กระทรวงสาธารณสุข สอดคล้องกับสถานการณ์การแพร่ระบาดทั่วโลก ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการเตรียมความพร้อมทรัพยากรสาธารณสุขล่วงหน้าแล้ว ทั้งบุคลากรทางการแพทย์ เตียง ยาและเวชภัณฑ์ไว้แล้ว สําหรับผู้ติดเชื้อที่ไม่มีอาการรุนแรง หรือจัดอยู่ในผู้ป่วยระดับสีเขียว สามารถเข้ารับการรักษาในระบบ Home Isolation ในส่วนของกลุ่มที่ไม่สามารถดูแลที่บ้านได้ ก็จะเป็นการดูแลในระบบชุมชนแทน (Community Isolation) ซึ่งผู้ติดเชื้อโควิด-19 สามารถติดต่อ สปสช. เพื่อเข้ารับการรักษาผ่านโทรสายด่วน สปสช. 1330 กด 14 หรือ ช่องทางออนไลน์ผ่านเว็บไซต์ https://crmsup.nhso.go.th
นายธนกร กล่าวว่า ขณะนี้ ไวรัสโควิด-19 สายพันธุ์โอมิครอนได้แพร่ระบาดในหลายพื้นที่แล้ว นายกรัฐมนตรีในฐานะ ผอ.ศบค. กําชับไปยังผู้ว่าราชการจังหวัด ทุกจังหวัด รวมทั้งกรุงเทพมหานคร ในฐานะประธานคณะกรรมการโรคติดต่อประจําจังหวัด คุมเข้มการปฏิบัติตามมาตรการทางสาธารณสุขและ ศบค. อย่างเคร่งครัด เพื่อควบคุมจํานวนผู้ติดเชื้อใหม่ภายในพื้นที่ และขอความร่วมมือให้ประชาชนดูแลตนเองตามมาตรการ Universal Prevention ด้วย รวมถึงการคัดกรองตนเองด้วย ATK อย่างสม่ําเสมอ ด้วยความร่วมมือของเราทุกคน เชื่อว่าไทยจะสามารถควบคุมและเอาชนะการแพร่ระบาดระลอกปัจจุบันได้ เช่นเดียวกับทุกครั้งที่ผ่านมา
..................
รัฐบาลไทย-ข่าวทำเนียบรัฐบาล-ไทยฉีดวัคซีนโควิดทะลุ 80 ล้านโดส อยู่อันดับ 18 ของโลก พร้อมเร่งจัดซื้อยารักษาโควิด
วันจันทร์ที่ 8 พฤศจิกายน 2564
ไทยฉีดวัคซีนโควิดทะลุ 80 ล้านโดส อยู่อันดับ 18 ของโลก พร้อมเร่งจัดซื้อยารักษาโควิด
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม พอใจการควบคุมการแพร่ระบาดโควิด-19 ในประเทศ หลังมีสัญญาณดีขึ้นต่อเนื่อง ขณะที่ยอดการฉีดวัคซีนสะสมของไทย ณ วันที่ 7 พ.ย. 64 เกิน 80 ล้านโดสแล้ว โดยอยู่ในอันดับที่ 18 ของโลก และอันดับที่ 3 ของอาเซียน (ข้อมูลจากเว็บไซต์บลูมเบิร์ก)
.
สําหรับเรื่องยารักษาโควิด-19 นายกรัฐมนตรีย้ําให้กระทรวงสาธารณสุขเร่งเจรจาการสั่งซื้อ ทั้ง "แพกซ์โลวิด (Paxlovid)" ของ บ.ไฟเซอร์ และ “โมลนูพิราเวียร์” ของ บ.เมอร์ค ที่ช่วยลดการรักษาตัวในโรงพยาบาล ลดการเสียชีวิต เพื่อสร้างความเชื่อมั่นให้ประชาชนกลับมาดําเนินชีวิตปกติโดยเร็ว และร่วมเดินหน้าพลิกฟื้นเศรษฐกิจต่อไป
.
อ่านเพิ่มเติม คลิกhttps://www.thaigov.go.th/news/contents/details/47920
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดการประชุมเชิงปฏิบัติการ การนำเสนอรายงานผลการดำเนินงานและแผนพัฒนาองค์การ ปี 64 ของสำนักงานปลัดกระทรวงอุตสาหกรรม
วันอังคารที่ 17 สิงหาคม 2564
รองปลัดฯ วรวรรณ เป็นประธานเปิดการประชุมเชิงปฏิบัติการ การนําเสนอรายงานผลการดําเนินงานและแผนพัฒนาองค์การ ปี 64 ของสํานักงานปลัดกระทรวงอุตสาหกรรม
ประชุมเชิงปฏิบัติการ สรุปภาพรวมการจัดทํา (ร่าง) รายงานผลการดําเนินการพัฒนาองค์การสู่ระบบราชการ 4.0 (Application Report) และ (ร่าง) แผนพัฒนาองค์การ ประจําปีงบประมาณ พ.ศ.2564
วันนี้ (17 สิงหาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการประชุมเชิงปฏิบัติการ "การนําเสนอรายงานผลการดําเนินงานและแผนพัฒนาองค์การ ประจําปีงบประมาณ พ.ศ. 2564 ของสํานักงานปลัดกระทรวงอุตสาหกรรม" ซึ่งการประชุมดังกล่าวจัดขึ้นเพื่อสรุปภาพรวมการจัดทํา (ร่าง) รายงานผลการดําเนินการพัฒนาองค์การสู่ระบบราชการ 4.0 (Application Report) และ (ร่าง) แผนพัฒนาองค์การ ประจําปีงบประมาณ พ.ศ.2564 ของสํานักงานปลัดกระทรวงอุตสาหกรรม ด้วยเครื่องมือ PMQA 4.0 พร้อมรับฟังการนําเสนอและให้ข้อเสนอแนะต่อ (ร่าง) แผนพัฒนาองค์การรายหมวด หมวดที่ 1 – 7 โดยมีนายสุระ เพชรพิรุณ หัวหน้าผู้ตรวจราชการกระทรวงอุตสาหกรรม ผู้บริหาร ข้าราชการสํานักงานปลัดกระทรวงอุตสาหกรรม ร่วมประชุม ผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 30 ลงวันที่ 1 สิงหาคม พ.ศ. 2564
รัฐบาลไทย-ข่าวทำเนียบรัฐบาล-ปลัดดีอีเอส ร่วมเวที "APAC Beyond" แลกเปลี่ยนมุมมองกับผู้นำทางความคิดจาก 8 ประเทศในภูมิภาคอาเซียน ในหัวข้อ “Online Security for all”
วันอังคารที่ 22 กุมภาพันธ์ 2565
ปลัดดีอีเอส ร่วมเวที "APAC Beyond" แลกเปลี่ยนมุมมองกับผู้นําทางความคิดจาก 8 ประเทศในภูมิภาคอาเซียน ในหัวข้อ “Online Security for all”
ปลัดดีอีเอส ร่วมเวที "APAC Beyond" แลกเปลี่ยนมุมมองกับผู้นําทางความคิดจาก 8 ประเทศในภูมิภาคอาเซียน ในหัวข้อ “Online Security for all”
เมื่อวันที่22กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมเสวนาออนไลน์"APAC Beyond"ในหัวข้อ “Online Security for all”จัดโดยบริษัทกูเกิล(ประเทศไทย)จํากัด เพื่อเปิดเวทีให้ผู้นําทางความคิดในภูมิภาคเอเชียแปซิฟิกร่วมหารือประเด็นปัญหาสําคัญเร่งด่วนที่กระทบต่อทุกภาคส่วนมุ่งสร้างความเข้าใจเชิงลึกแก่ผู้ร่วมงานเกี่ยวกับภัยคุกคามความมั่นคงทางไซเบอร์รวมถึงการหาวิธีการรับมือในปัจจุบันและอนาคตโดยมีผู้แทนประเทศในภูมิภาคเอเชียแปซิฟิกจํานวน8ท่านทั้งจากหน่วยงานภาครัฐองค์กรไม่แสวงหากําไรและผู้นําทางความคิด ร่วมอภิปรายออนไลน์ในครั้งนี้ด้วยสําหรับหัวข้อในการแลกเปลี่ยนมุมมอง เพื่อส่งเสริมการรักษาความมั่งคงปลอดภัยบนโลกออนไลน์อาทิCybersecurity threats in APAC:What are the biggest cybersecurity threats ,New technologies : How can we leverage technologyเป็นต้น
**************
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามความก้าวหน้าโครงการบรรเทาอุทกภัยอำเภอหาดใหญ่ (ระยะที่ 2)
วันอาทิตย์ที่ 17 ตุลาคม 2564
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอําเภอหาดใหญ่ (ระยะที่ 2)
รัฐมนตรีเกษตรฯ ติดตามความก้าวหน้าโครงการบรรเทาอุทกภัยอําเภอหาดใหญ่ (ระยะที่ 2) คืบหน้ากว่า 90% มั่นใจสามารถดําเนินการได้แล้วเสร็จภายในปี 65 อย่างแน่นอน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามความก้าวหน้าโครงการบรรเทาอุทกภัยอําเภอหาดใหญ่(ระยะที่2)ณสํานักงานก่อสร้างชลประทานขนาดใหญ่ที่11อ.หาดใหญ่จ.สงขลาโดยโครงการดังกล่าวมีวัตถุประสงค์เพื่อเพิ่มประสิทธิภาพการป้องกันและบรรเทาปัญหาอุทกภัยในตัวเมืองหาดใหญ่และเก็บกักน้ําไว้สําหรับการเพาะปลูกด้านการเกษตรผลิตน้ําประปาเพื่ออุปโภคอุตสาหกรรมสนองความต้องการใช้น้ําในด้านต่างๆในจังหวัดสงขลาที่กําลังขยายตัวโดยการดําเนินงานจะเป็นการเพิ่มประสิทธิภาพการระบายน้ําคลองระบายน้ําร.1ซึ่งเดิมสามารถระบายน้ําได้465ลูกบาศก์เมตร/วินาทีเป็น1,200ลูกบาศก์เมตร/วินาทีเมื่อรวมกับอัตราการระบายน้ําของคลองอู่ตะเภาที่ระบายน้ําได้465ลูกบาศก์เมตร/วินาทีจะทําให้สามารถระบายน้ําได้สูงสุดรวม1,665ลูกบาศก์เมตร/วินาทีและเป็นแหล่งน้ําสํารองในช่วงฤดูแล้งประมาณ5.00ล้านลูกบาศก์เมตรมีระยะเวลาโครงการ8ปี(พ.ศ.2558 – 2565)วงเงินงบประมาณ6,500ล้านบาท
"ขณะนี้การดําเนินโครงการเสร็จสิ้นไปแล้วกว่า90%มั่นใจว่าภายในปี65โครงการบรรเทาอุทกภัยอําเภอหาดใหญ่(ระยะที่2)จะเสร็จสิ้น100%อย่างแน่นอนซึ่งปัจจุบันสามารถระบายน้ําในกรณีที่ฝนตกได้ประมาณ1,500ลูกบาศก์เมตร/วินาทีอีกทั้งมีเครื่องจักร-เครื่องมือเครื่องสูบน้ําเครื่องผลักดันน้ําเพื่อเพิ่มประสิทธิภาพอีกด้วยทําให้เชื่อมั่นว่ากระทรวงเกษตรฯโดยกรมชลประทานสามารถควบคุมปริมาณน้ําได้ในกรณีที่มีฝนตกไม่มากกว่าปกติอย่างไรก็ตามจะมีการแจ้งเตือนให้พี่น้องประชาชนรับทราบสถานการณ์อยู่ตลอดเวลา"ดร.เฉลิมชัยกล่าว
นอกจากนี้ยังมีแผนการเตรียมความพร้อมช่วงฤดูน้ําหลากปีพ.ศ. 2564โดยมีการเฝ้าระวังและคาดการณ์อุทกภัยอําเภอหาดใหญ่ในช่วงฤดูน้ําหลากช่วงเดือน(ต.ค.64 –ธ.ค.64)ได้แก่1)เฝ้าระวังพื้นที่เศรษฐกิจเทศบาลนครหาดใหญ่และพื้นที่บริเวณใกล้เคียงอําเภอหาดใหญ่จังหวัดสงขลาและ2)เฝ้าระวังพื้นที่ชุมชนริมคลองธรรมชาติ
สําหรับสถานการณ์น้ําและแผน-ผลการเพาะปลูกกรมชลประทานมีแผนจัดสรรน้ํา220.16ล้านลบ.ม.ปัจจุบันจัดสรรไปแล้ว47.16ล้านลบ.ม. (21%)แผนการเพาะปลูกข้าว0.19ล้านไร่เพาะปลูกแล้ว0.082ล้านไร่(43%)ในส่วนของแหล่งน้ําของจังหวัดสงขลามีปริมาตรน้ําเก็บกักรวม87ล้านลบ.ม.ครอบคลุมพื้นที่ชลประทานทั้งหมด618,581ไร่ประกอบไปด้วย1)อ่างเก็บน้ําขนาดกลางจํานวน3แห่งมีปริมาตรน้ําเก็บกักรวม84ล้านลบ.ม.ปัจจุบันมีปริมาตรน้ําเก็บกัก35.6ล้านลบ.ม.และ2)อ่างเก็บน้ําขนาดเล็กจํานวน7แห่งมีปริมาตรน้ําเก็บกักรวม3ล้านลบ.ม.ปัจจุบันมีปริมาตรน้ําเก็บกัก1.55ล้านลบ.ม.
รัฐบาลไทย-ข่าวทำเนียบรัฐบาล-ระวัง! มิจฉาชีพหลอกดูดวง ขอเลขท้ายบัตรประชาชน ไปแอบอ้างทำธุรกรรมทางการเงิน
วันจันทร์ที่ 30 สิงหาคม 2564
ระวัง! มิจฉาชีพหลอกดูดวง ขอเลขท้ายบัตรประชาชน ไปแอบอ้างทําธุรกรรมทางการเงิน
....
ศูนย์ปราบปรามอาชญากรรมเทคโนโลยีสารสนเทศ เตือน ประชาชน ระวังมิจฉาชีพทําทีเป็นหมอดู ขอข้อมูล ชื่อ-สกุล เบอร์โทรศัพท์ วัน-เดือน-ปีเกิด และเลขท้ายบัตรประชาชน นําไปทําธุรกรรมทางการเงิน
.
แม้ไม่ได้ขอเลขบัตรประชาชนครบทั้ง 13 หลัก แต่สามารถหาที่เหลือได้เนื่องจากเลขแต่ละหลักเป็นไปตามข้อมูลส่วนบุคคล ได้แก่
หลักที่ 1 คือ ประเภทบุคคล มี 8 ประเภท
หลักที่ 2-3 คือ รหัสจังหวัด
หลักที่ 4-5 คือ รหัสอําเภอ/เขต/เทศบาล/เมืองพัทยา
หลักที่ 6-10 คือ เล่มที่สูติบัตร
หลักที่ 11-12 คือ ใบที่ของสูติบัตรแต่ละเล่ม
หลักที่ 13 คือ ตัวเลขตรวจสอบความถูกต้องของ 12 หลักแรก
.
นอกจากนี้ หากมีรหัส OTP ส่งเข้ามาในมือถือ แล้วมีผู้แอบอ้างเป็นพนักงานธนาคารโทรมาถามเลข OTP ห้ามให้โดยเด็ดขาด เพราะรหัส OTP จะทําให้มิจฉาชีพทําธุรกรรมแทนเราได้สําเร็จ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งเสริมท่องเที่ยว ปรับปรุงท่าเรือเกาะสุกร ปะเหลียน - ขุดลอกร่องนำ้กันตัง
วันจันทร์ที่ 15 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งเสริมท่องเที่ยว ปรับปรุงท่าเรือเกาะสุกร  ปะเหลียน - ขุดลอกร่องนํา้กันตัง
เชื่อมขนส่งสินค้า 3 ประเทศ IMT-GT เมืองตรัง
วันที่ 15 พฤศจิกายน 2564 เวลา 13.30 น. ณ ห้องประชุม ศาลากลางจังหวัดตรัง ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตาม 2 งานสําคัญสอดรับนโยบายรัฐบาล ส่งเสริมการท่องเที่ยวและเชื่อมโยงการขนส่งสินค้าระหว่างไทย อินโดนีเซีย และมาเลเซีย (IMT-GT)
โครงการแรก คือ การปรับปรุงท่าเรือเกาะสุกร เพื่อการท่องเที่ยว ตั้งอยู่ในพื้นที่หมู่ 4 ต.เกาะสุกร อ.ปะเหลียน ท่าเรือเกาะสุกรเปิดใช้เมื่อปี 2537 บริหารท่าเทียบเรือโดย อบต.เกาะสุกร ท่าเรือฯ มีลักษณะยื่นไปในทะเล 200 ม. รับน้ําหนักรถยนต์บรรทุก 4 ล้อ ไม่เกิน 4 ตัน รับแรงท่าเรือโดยสารไม่เกิน 30 ตันกรอสได้ เป็นท่าเรือสาธารณะหลักรองรับสินค้า ผู้โดยสาร และนักท่องเที่ยว จากฝั่งมายังเกาะสุกร ปัจจุบัน ทรุดโทรม แออัดคับแคบมากใช้งานไม่สะดวกและไม่ปลอดภัย จึงได้สั่งการให้กรมเจ้าท่าดําเนินการ ดังนี้
1) ให้สํารวจออกแบบปรับปรุงท่าเรือเกาะสุกรให้เป็นไปตามหลักวิชาการ สวยงาม ใช้งานตามวัตถุประสงค์ และสอดคล้องความต้องการของประชาชน
2) ให้พิจารณาขอรับงบประมาณก่อสร้างปรับปรุงท่าเรือเกาะสุกรในปีงบประมาณ 2566
3) เร่งรัดก่อสร้างให้แล้วเสร็จภายในปี 2567 เพื่อบรรเทาปัญหาความเดือดร้อนของประชาชนเป็นสําคัญ
4) พัฒนาท่าเรือต่างๆ ในบริเวณใกล้เคียง ให้เชื่อมโยงได้อย่างสะดวก ปลอดภัย เข้าถึงได้ง่ายให้บริการประชาชนอย่างเสมอภาคและเท่าเทียม
สําหรับโครงการที่ 2 คือการขุดลอก - บํารุงรักษาชายฝั่งทะเล ร่องน้ํากันตัง ต.กันตัง อ.กันตัง ซึ่งแม่น้ําตรังเป็นเส้นทางขนส่งทางน้ําเชื่อมโยงหลายจังหวัดเป็นศูนย์กลางการค้าฝั่งทะเลตะวันตกและภูมิภาคฝั่งทะเลอันดามัน ส่งเสริมการลงทุนในพื้นที่ระเบียงเศรษฐกิจพิเศษภาคใต้ (Southern Economic Corridor : SEC) ส่งออกสินค้าจากท่าเรือที่สําคัญไปยังต่างประเทศ ภายใต้โครงการ IMT-GT (ความร่วมมือระหว่างเศรษฐกิจ 3 ประเทศ คือ ไทย อินโดนีเซีย และมาเลเซีย) เช่น ท่าเรือกันตัง ท่าเรือนาเกลือ ท่าเรือแสงทอง ท่าเรือยุโสบ ท่าเรือโชคชัย ร่องน้ํากันตังอยู่ปากแม่น้ําตรังเข้าสู่แม่น้ําด้านใน รวม 30.85 กิโลเมตร ลึก 4 เมตร จําเป็นต้องขุดลอกบํารุงรักษาอย่างต่อเนื่องทุกปี พื้นท้องน้ําบางช่วงมีหินทรายแข็งเป็นอุปสรรคการเดินเรือขนาดใหญ่ และได้มีข้อสั่งการให้กรมเจ้าท่าเร่งดําเนินการ
1) ผลักดันให้ตรังเป็นศูนย์กลางส่งออกสินค้าทางเรือ เชื่อมโยงการส่งออกสินค้าทางเรือตามโครงการ IMT-GT
2) ควรสนับสนุนงบประมาณ เพื่อขุดลอกร่องน้ํากันตังโดยเร่งด่วน
3) ในบริเวณที่ทิ้งวัสดุขุดลอกให้เจ้าท่า พิจารณาติดตั้งม่านดักตะกอน เพื่อป้องกันการฟุ้งกระจายตะกอนด้วย
ทั้งนี้ผลการประชุมฯ ดังกล่าวนําเข้า ครม. เพื่อขับเคลื่อนและก่อให้เกิดประโยชน์หลายฝ่าย ทั้งนักท่องเที่ยว ผู้ประกอบการเดินเรือ ประมงท้องถิ่น ท่องเที่ยวเชิงอนุรักษ์ ตลอดจนประชาชนในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเตือนผู้ชุมนุมวันนี้ให้ยึดกฎหมาย คำนึงถึงความเดือดร้อนของผู้อื่น แนะประชาชนหลีกเลี่ยงเส้นทางเดินขบวน ย้ำรัฐบาลพร้อมรับฟังความเห็นผ่านทุกช่องทาง
วันเสาร์ที่ 11 มิถุนายน 2565
โฆษกรัฐบาลเตือนผู้ชุมนุมวันนี้ให้ยึดกฎหมาย คํานึงถึงความเดือดร้อนของผู้อื่น แนะประชาชนหลีกเลี่ยงเส้นทางเดินขบวน ย้ํารัฐบาลพร้อมรับฟังความเห็นผ่านทุกช่องทาง
โฆษกรัฐบาลเตือนผู้ชุมนุมวันนี้ให้ยึดกฎหมาย คํานึงถึงความเดือดร้อนของผู้อื่น แนะประชาชนหลีกเลี่ยงเส้นทางเดินขบวน ย้ํารัฐบาลพร้อมรับฟังความเห็นผ่านทุกช่องทาง
วันนี้(11มิถุนายน2565)นายธนกรวังบุญคงชนะโฆษกประจําสํานักนายกรัฐมนตรีกล่าวถึงกิจกรรมเดินไล่ตู่ของกลุ่มที่ต้องการแสดงจุดยืนไม่เอารัฐบาลในวันนี้ว่าการจัดกิจกรรมเป็นสิทธิเสรีภาพที่สามารถทําได้ตามกฎหมายแต่ขอให้ผู้จัดกิจกรรมคํานึงถึงความเดือดร้อนของผู้อื่นด้วยจึงควรวางแผนไม่ให้กระทบต่อการสัญจรของพี่น้องประชาชนที่ใช้ชีวิตตามปกติและป้องกันควบคุมไม่ให้เกิดการกระทบกระทั่งกับทั้งเจ้าหน้าที่และผู้ที่ไม่เห็นด้วยการชุมนุมต้องเป็นไปตามกฎหมายชุมนุมด้วยความสงบปราศจากอาวุธและให้เกียรติกันโดยเฉพาะเจ้าหน้าที่ที่ต้องปฏิบัติงานตามหน้าที่เพื่อให้การชุมนุมเป็นไปด้วยความเรียบร้อยอย่างไรก็ตามรัฐบาลพร้อมเปิดกว้างรับฟังความคิดเห็นของทุกฝ่ายและทุกช่องทางรวมถึงกระบวนการทางสภาผู้แทนฯที่มีตัวแทนของประชาชนทั่วประเทศอยู่แล้ว
"ขอประชาสัมพันธ์ไปยังพี่น้องประชาชนชาวกทม.ให้หลีกเลี่ยงเส้นทางที่จะมีการชุมนุมตั้งแต่อนุสาวรีย์ประชาธิปไตยในเวลา12.00น.และตลอดเส้นทางการเคลื่อนขบวนของผู้ชุมนุมไปยังอนุสาวรีย์ชัยสมรภูมิในเวลา15.30น.ซึ่งเป็นเส้นทางสายหลักที่มีการจราจรหนาแน่นทั้งนี้พลเอกประยุทธ์จันทร์โอชานายกรัฐมนตรีและรมว.กลาโหมแสดงความห่วงใยผู้ชุมนุมและประชาชนที่สัญจรไปมาโดยขอให้ทุกคนเคารพสิทธิซึ่งกันและกันและฝากให้กําลังใจเจ้าหน้าที่ทุกนายที่ปฏิบัติหน้าที่ในวันนี้ด้วย"นายธนกรกล่าว
รัฐบาลไทย-ข่าวทำเนียบรัฐบาล-รมต. อนุชาฯ เดินหน้าสร้างความพร้อมความเข้าใจด้านประชาสัมพันธ์เสริมมาตรการ Thailand Prevention ช่วงไทยเป็นเจ้าภาพเอเปค 2565
วันจันทร์ที่ 20 กันยายน 2564
รมต. อนุชาฯ เดินหน้าสร้างความพร้อมความเข้าใจด้านประชาสัมพันธ์เสริมมาตรการ Thailand Prevention ช่วงไทยเป็นเจ้าภาพเอเปค 2565
รมต. อนุชาฯ เดินหน้าสร้างความพร้อมความเข้าใจด้านประชาสัมพันธ์เสริมมาตรการ Thailand Prevention ช่วงไทยเป็นเจ้าภาพเอเปค 2565
วันนี้ (20 กันยายน 2564) เวลา 13.30 น. ณ วิเทศสโมสร กระทรวงการต่างประเทศ นายอนุชา นาคาศัย รัฐมนตรีประจําสํานักนายกรัฐมนตรีเป็นประธานการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 (ผ่านระบบ Video Conference)
รัฐมนตรีประจําสํานักนายกรัฐมนตรีในฐานะประธานการประชุมฯ กล่าวว่าการที่ไทยได้เป็นเจ้าภาพการจัดการประชุมเอเปค 2565 เป็นความภูมิใจสูงสุดของคนไทยทั้งประเทศ แต่ด้วยสภาวการณ์ที่ทั่วโลกกําลังเผชิญปัญหาสถานการณ์โควิด-19 แพร่ระบาด ทําให้ต้องมีการปรับรูปแบบการดําเนินการหลายด้าน รวมทั้งต้องสร้างความเชื่อมั่นในการกําหนดมาตรการควบคุมการแพร่ระบาดโรคของไทยต่อชาวต่างชาติ ซึ่งต้องเร่งสร้างความตระหนักรู้เบื้องต้นแก่ประชาชนทั่วประเทศ ตามมาตรการ Thailand Prevention หรือ Universal Prevention ที่จะเน้นสร้างความรู้ ความเข้าใจแก่ประชาชนในการป้องกันตนเองเบื้องต้น ไม่ให้มีความเสี่ยงต่อการติดและส่งต่อเชื้อโรคที่เกิดขึ้น เพื่อให้จํานวนผู้ติดเชื้อของประเทศลดลง สร้างความมั่นใจแก่ชาวต่างชาติในช่วงที่ไทยเป็นเจ้าภาพการประชุมเอเปค 2565
โดยที่ประชุมได้มีการติดตามการดําเนินงานด้านการประชาสัมพันธ์ของหน่วยงานที่เกี่ยวข้อง และกรมประชาสัมพันธ์ได้รายงานที่ประชุมว่า จากการประชุมคณะกรรมการประชาสัมพันธ์แห่งชาติ เมื่อวันที่ 22 กรกฎาคม 2564 ได้กําหนดเรื่องการประชาสัมพันธ์ไทยเป็นเจ้าภาพการประชุมเอเปค 2565 เป็นวาระแห่งชาติด้วย
รัฐมนตรีประจําสํานักนายกรัฐมนตรี กล่าวเพิ่มเติมว่า การที่ไทยเป็นเจ้าภาพการประชุมเอเปค 2565 เป็นโอกาสที่สําคัญของไทยที่จะสร้างความเชื่อมั่นให้กับประเทศ เพื่อรองรับการฟื้นฟูทางเศรษบกิจภายหลังสถานการณ์โควิด-19 คลี่คลายลง จึงต้องสร้างความเข้าใจให้คนไทยทุกคนต้องร่วมมือกัน มีส่วนร่วม และสื่อสารให้เข้าใจถึงการจัดการประชุมเอเปคว่าจะมีความสําคัญต่อการขับเคลื่อน ฟื้นฟูประเทศอย่างไร
----------------------------
รัฐบาลไทย-ข่าวทำเนียบรัฐบาล-นรม. เตรียมลงพื้นที่นครศรีธรรมราชตรวจการบริหารจัดการน้ำและอุทกภัย พร้อมมอบอุปกรณ์และครุภัณฑ์ให้แก่ศูนย์ดิจิทัลชุมชน
วันอังคารที่ 5 ตุลาคม 2564
นรม. เตรียมลงพื้นที่นครศรีธรรมราชตรวจการบริหารจัดการน้ําและอุทกภัย พร้อมมอบอุปกรณ์และครุภัณฑ์ให้แก่ศูนย์ดิจิทัลชุมชน
นรม. เตรียมลงพื้นที่นครศรีธรรมราชตรวจการบริหารจัดการน้ําและอุทกภัย พร้อมมอบอุปกรณ์และครุภัณฑ์ให้แก่ศูนย์ดิจิทัลชุมชน
นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกําหนดการลงพื้นที่ตรวจราชการจังหวัดนครศรีธรรมราช ในวันพฤหัสบดีที่ 7 ตุลาคม 2564 นี้
โดย นายกรัฐมนตรีจะตรวจการบริหารจัดการน้ําในเขตเทศบาลนครนครศรีธรรมราช และตรวจแผนการป้องกันอุทกภัยและการบริหารจัดการน้ําในพื้นที่จังหวัดนครศรีธรรมราช จากนั้น นายกรัฐมนตรีตรวจเยี่ยมศูนย์ดิจิทัลชุมชนตําบลมะม่วงสองต้น โดยจะเป็นประธานในพิธีเปิดและมอบอุปกรณ์และครุภัณฑ์ให้แก่ศูนย์ดิจิทัลชุมชน พร้อมเยี่ยมชมบูธแสดงผลงานที่สําคัญ เช่น เน็ตประชารัฐกับบริการดิจิทัลเพื่อการยกระดับคุณภาพชีวิตประชาชน โดย บริษัท โทรคมนาคมแห่งชาติ จํากัด (มหาชน) (NT) รู้เร็ว รู้ทัน รู้ป้องกันภัยธรรมชาติ โดย กรมอุตุนิยมวิทยา การส่งเสริมการขายและการตลาดผ่านระบบออนไลน์ โดย บริษัท ไปรษณีย์ไทย จํากัด เป็นต้น จากนั้น นายกรัฐมนตรีจะพบปะประชาชนในพื้นที่
"ท่านนายกฯ ห่วงใยในสถานการณ์น้ําทุกพื้นที่ พยายามลงพื้นที่ด้วยตัวเองเพื่อเร่งแก้ปัญหาต่างๆ ให้ทันถ่วงที ซึ่งการลงพื้นที่ จ.นครศรีธรรมราช ในครั้งนี้ก็เพื่อติดตามการเตรียมความพร้อมการบริหารจัดการน้ํา เยี่ยมเยียน เป็นขวัญกําลังใจ ให้กับพี่น้องประชาชนให้ผ่านวิกฤติภัยพิบัติทั้งโควิด-19 และน้ําท่วมไปได้โดยเร็ว" นายธนกร กล่าว
...............
รัฐบาลไทย-ข่าวทำเนียบรัฐบาล-โฆษกรัฐบาลเผย นายก ฯ ขอบคุณภาครัฐ-เอกชน สนับสนุนการฉีดวัคซีนโควิด-19 ฟรีให้กับประชาชน ทั้งนี้ ศูนย์ฉีดวัคซีนกลางบางซื่อยังให้บริการช่วงวันหยุดยาว 13-17 ก.ค. นี้
วันอาทิตย์ที่ 10 กรกฎาคม 2565
โฆษกรัฐบาลเผย นายก ฯ ขอบคุณภาครัฐ-เอกชน สนับสนุนการฉีดวัคซีนโควิด-19 ฟรีให้กับประชาชน ทั้งนี้ ศูนย์ฉีดวัคซีนกลางบางซื่อยังให้บริการช่วงวันหยุดยาว 13-17 ก.ค. นี้
โฆษกรัฐบาลเผย นายก ฯ ขอบคุณภาครัฐ-เอกชน สนับสนุนการฉีดวัคซีนโควิด-19 ฟรีให้กับประชาชน ทั้งนี้ ศูนย์ฉีดวัคซีนกลางบางซื่อยังให้บริการช่วงวันหยุดยาว 13-17 ก.ค. นี้
วันนี้ (10 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณหลายหน่วยงานทั้งภาครัฐและเอกชน ร่วมมือสนับสนุนการฉีดวัคซีนโควิด -19 ฟรี ให้แก่ประชาชน เช่น ศูนย์ฉีดวัคซีนกลางบางซื่อ เซ็นทรัลพลาซ่า แจ้งวัฒนะ เปิดฉีดวันที่ 19 ก.ค.65 เซ็นทรัล รัตนาธิเบศร์ เปิดฉีดวันที่ 8, 22 ก.ค. 2565 และเซ็นทรัล เวสต์เกต เปิดฉีดวันที่ 7, 21 ก.ค. 2565 ให้บริการฉีดวัคซีนแอสตร้าเซนเนก้า (Astra Zeneca) หรือ ไฟเซอร์ (Pfizer) โดยประชาชนสามารถจองคิวหรือ walk in เข้ารับบริการได้ในเวลาที่กําหนด นายกรัฐมนตรียังฝากให้ทุกคนปฏิบัติตามมาตรการของสาธารณสุข สวมหน้ากากอนามัยในพื้นที่เสี่ยง เว้นระยะห่าง ล้างมือ และสังเกตอาการตนเองก่อนออกเดินทางหรือท่องเที่ยว เพื่อความปลอดภัยของตน ชุมชน
ทั้งนี้ โฆษกประจําสํานักนายกรัฐมนตรี ยังกล่าวถึงสถานการณ์โควิด-19 ในโรงเรียนยังไม่น่าห่วง เพราะเด็กที่ติดเชื้อบางส่วนไม่แสดงอาการ และส่วนใหญ่อาการน้อย ไม่รุนแรง สามารถ ดูแล รักษาด้วยระบบผู้ป่วยนอกได้ ซึ่งส่วนหนึ่งมาจากเด็กนักเรียนส่วนใหญ่ได้รับการฉีดวัคซีนตามเกณฑ์แล้ว ทั้งนี้ นายกรัฐมนตรีได้กําชับหน่วยงานที่กํากับสถาบันการศึกษาทั้งในระบบและนอกระบบ ให้ทุกโรงเรียนเข้มข้นมาตรการ 6-6-7 ป้องกันการแพร่ระบาดโควิด-19 ในโรงเรียนด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,004 ราย จําแนกเป็น ผู้ป่วยในประเทศ 2,003 ราย ผู้ป่วยมาจากต่างประเทศ 1 ราย ผู้เสียชีวิต 22 ราย ผู้ที่กําลังรักษาตัว 24,557 ราย และมียอดผู้ที่หายป่วยกลับบ้านแล้ว 2,159 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,321,608 ราย จํานวนผู้ที่หายป่วยสะสมจํานวน 2,321,157 ราย จํานวนผู้ป่วยปอดอักเสบรักษาตัวอยู่ในโรงพยาบาล 772 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 – 9 ก.ค. 65 รวม 140,410,176 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,035,343 โดส ผู้ได้รับวัคซีนเข็มที่ 2 สะสม 53,281,953 โดส ผู้ได้รับวัคซีนเข็มที่ 3 ขึ้นไป สะสม 30,092,880 โดส
รัฐบาลไทย-ข่าวทำเนียบรัฐบาล-ปลัด วธ. ร่วมบริจาคโลหิตในกิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันศุกร์ที่ 2 กรกฎาคม 2564
ปลัด วธ. ร่วมบริจาคโลหิตในกิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
กิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันที่ ๒ กรกฎาคม ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม ร่วมบริจาคโลหิตในกิจกรรมบริจาคโลหิตเนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔ โดยมีผู้บริหาร ข้าราชการ และเจ้าหน้าที่เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
ทั้งนี้ กิจกรรมดังกล่าว ทางกระทรวงวัฒนธรรม รับทราบว่าธนาคารเลือดของโรงพยาบาลศิริราชเหลือจํานวนน้อยจนเกรงว่าจะไม่เพียงพอต่อการรักษาประชาชน จึงได้เชิญชวนเจ้าหน้าที่กระทรวงวัฒนธรรม ร่วมบริจาคโลหิต ซึ่งได้มีบุคลากรร้อยกว่าคนเข้าร่วมบริจาคโดยพร้อมเพรียง
รัฐบาลไทย-ข่าวทำเนียบรัฐบาล-สธ. รับมอบอุปกรณ์ทางการแพทย์ และเครื่องอุปโภค สู้ภัยโควิด 19
วันพุธที่ 25 สิงหาคม 2564
สธ. รับมอบอุปกรณ์ทางการแพทย์ และเครื่องอุปโภค สู้ภัยโควิด 19
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ เครื่องให้ออกซิเจนด้วยอัตราการไหลสูง (High Flow) เครื่องช่วยหายใจ เครื่องผลิตออกซิเจน และเครื่องอุปโภค สนับสนุนการดําเนินงานสู้ภัยโควิด 19
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ เครื่องให้ออกซิเจนด้วยอัตราการไหลสูง (High Flow) เครื่องช่วยหายใจ เครื่องผลิตออกซิเจน และเครื่องอุปโภค สนับสนุนการดําเนินงานสู้ภัยโควิด 19 ในโรงพยาบาลสังกัดกระทรวงสาธารณสุข โรงพยาบาลบุษราคัม และโรงพยาบาลสนามทั่วประเทศ
วันนี้ (25 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุขและคณะผู้บริหาร รับมอบผลิตภัณฑ์ผ้าอนามัยโซฟี ให้กับโรงพยาบาลบุษราคัม และโรงพยาบาลสนามทั่วประเทศ จํานวน 765 กล่องจากMr.Yoshio Tatsuta ผู้จัดการฝ่ายการตลาดบริษัท ยูนิชาร์ม (ประเทศไทย) จํากัดและคณะ
โดยมีMr. Kazuya Nashida เอกอัครราชทูตวิสามัญผู้มีอํานาจเต็มแห่งญี่ปุ่น ประจําราชอาณาจักรไทยร่วมเป็นสักขีพยาน
นายอนุทินกล่าวว่า รัฐบาลไทยและรัฐบาลญี่ปุ่นมีสัมพันธไมตรีที่ดีต่อกันมาอย่างยาวนาน ล่าสุดประเทศไทยได้รับการบริจาควัคซีนแอสตร้าเซนเนก้าจากรัฐบาลญี่ปุ่น จํานวน 1.05 ล้านโดส ขอขอบคุณน้ําใจและมิตรไมตรีของรัฐบาลญี่ปุ่นที่มอบให้ อย่างไรก็ตามรัฐบาลไทยมีนโยบายฉีดวัคซีนโควิด 19 ให้กับทุกคนที่อยู่ในประเทศไทย รวมทั้งคนสัญชาติญี่ปุ่นที่ทํางานในประเทศไทยสามารถเข้ารับการฉีดวัคซีนตามนโยบายที่รัฐบาลได้จัดสรรไว้ เพื่อลดเจ็บป่วยรุนแรงและลดเสียชีวิต นอกจากนี้ต้องขอขอบคุณผู้มีจิตศรัทธาจากภาคเอกชนและประชาชนที่ร่วมกันต่อสู้กับโรคโควิด 19 นําอุปกรณ์ทางการแพทย์และเครื่องอุปโภคมามอบให้เพื่อสนับสนุนการดําเนินงานในการดูแลผู้ป่วย กระทรวงสาธารณสุขจะรีบดําเนินการจัดส่งไปยังโรงพยาบาลที่ท่านได้ประสงค์บริจาคไว้เพื่อนําไปใช้ดูแลประชาชนให้เกิดประโยชน์สูงสุดต่อไป
นอกจากนี้ ได้รับมอบอุปกรณ์ทางการแพทย์ จากสมาคมสํานักงานบัญชีคุณภาพและผู้มีจิตศรัทธา มอบเครื่องให้ออกซิเจนด้วยอัตราการไหลสูง (High Flow) จํานวน 7 เครื่อง ให้กับโรงพยาบาลสังกัดกระทรวงสาธารณสุข 7 แห่ง ได้แก่ โรงพยาบาลยโสธร โรงพยาบาลนครปฐม โรงพยาบาลบางจาก จังหวัดสมุทรปราการ โรงพยาบาลแห่งละ 1 เครื่อง โรงพยาบาลธัญญารักษ์ และโรงพยาบาลบางใหญ่ จังหวัดนนทบุรี แห่งละ 2 เครื่อง,สมาพันธ์สถานประกอบการเพื่อสุขภาพและผู้สูงอายุและคณะ มอบเครื่องช่วยหายใจชนิดควบคุมด้วยปริมาตรและความดันจํานวน 4 เครื่อง มูลค่า 1.6 ล้านบาท ให้กับโรงพยาบาล 4 แห่ง ได้แก่ โรงพยาบาลกระทุ่มแบน จังหวัดสมุทรสาครโรงพยาบาลพุทธโสธร จังหวัดฉะเชิงเทรา โรงพยาบาลสงฆ์ โรงพยาบาลโนนสูง จังหวัดนครราชสีมา, ครอบครัวมาลีนนท์มอบเครื่องผลิตออกซิเจน จํานวน 2 เครื่องมูลค่า 7 หมื่นบาท ให้กับโรงพยาบาลศรีธัญญา และกองทุนมิตรผล-บ้านปูสนับสนุนพัฒนาระบบบริการทางการแพทย์ทางไกล (Telemedicine) และอุปกรณ์ทางการแพทย์ มูลค่า 7.4 ล้านบาทให้กับโรงพยาบาลบ้านแพ้ว จ.สมุทรสาคร
******************************* 25 สิงหาคม 2564
***********************************************
รัฐบาลไทย-ข่าวทำเนียบรัฐบาล-ติดตามชม LIVE นายกฯ ลงพื้นที่ จ.เพชรบุรี ตรวจสถานการณ์น้ำ "ลุ่มน้ำเพชรบุรี" - เตรียมวางแผนเปิดประเทศ (Sandbox) ขับเคลื่อนภาคการท่องเที่ยว
วันพุธที่ 22 กันยายน 2564
ติดตามชม LIVE นายกฯ ลงพื้นที่ จ.เพชรบุรี ตรวจสถานการณ์น้ํา "ลุ่มน้ําเพชรบุรี" - เตรียมวางแผนเปิดประเทศ (Sandbox) ขับเคลื่อนภาคการท่องเที่ยว
.....
วันนี้ ตั้งแต่เวลา 13.30 น. เป็นต้นไป แฟนเพจ "ไทยคู่ฟ้า" ห้ามพลาด LIVE ภารกิจนายกรัฐมนตรีลงพื้นที่ติดตามสถานการณ์การบริหารจัดการน้ํา และแผนแก้ไขปัญหาน้ําท่วมลุ่มน้ําเพชรบุรี ณ โครงการส่งน้ําและบํารุงรักษาเพชรบุรี (เขื่อนเพชร) อ.ท่ายาง จ.เพชรบุรี
.
ต่อจากนั้น จะร่วมประชุมกับหน่วยงานที่เกี่ยวข้อง สําหรับเตรียมความพร้อม "เปิดประเทศ" เพื่อการท่องเที่ยว (Sandbox) ซึ่ง จ.เพชรบุรี เป็น 1 ใน 5 จังหวัด ตามแผนการท่องเที่ยว ประกอบด้วย กทม. ประจวบคีรีขันธ์ เพชรบุรี เชียงใหม่ และชลบุรี คาดว่าจะสามารถเปิดรับนักท่องเที่ยวได้ในวันที่ 1 ต.ค.นี้
.
โดยเป็นการต่อยอดความสําเร็จจาก Phuket Sandbox จากข้อมูลของ ททท. พบว่า ภาพรวม 2 เดือนครึ่งที่ผ่านมา มีนักท่องเที่ยวสะสมกว่า 33,059 คน สร้างรายได้ถึง 1,634 ล้านบาท
อ่านเพิ่มเติม คลิกhttps://www.thaigov.go.th/news/contents/details/46044
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รพ.สนามราชานุกูล เพื่อผู้ป่วยโควิด-19 ที่เป็นเด็กพิเศษ
วันอังคารที่ 24 สิงหาคม 2564
รพ.สนามราชานุกูล เพื่อผู้ป่วยโควิด-19 ที่เป็นเด็กพิเศษ
วันอังคารที่ 24 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดตั้งโรงพยาบาลสนามราชานุกูล สําหรับดูแลเด็กพิเศษและครอบครัวที่ติดเชื้อโควิด-19 เพื่อให้ผู้ป่วยทุกกลุ่มได้รับการดูแลรักษาอย่างเหมาะสม โดยรับผู้ป่วยที่เป็นเด็กพิเศษอายุ 3-13 ปี พร้อมสมาชิกในครอบครัวที่มีอายุไม่เกิน 60 ปี ที่มีอาการระดับสีเขียว คือ ไม่มีอาการ หรือมีอาการเพียงเล็กน้อย เข้าไปดูแลรักษา โดยจัดสภาพแวดล้อมและบรรยากาศให้ใกล้เคียงกับการดูแลรักษาที่บ้านมากที่สุด เพื่อลดความกดดันและผลกระทบทางอารมณ์ความรู้สึกที่อาจเกิดขึ้นกับเด็ก สําหรับครอบครัวที่มีเด็กพิเศษติดเชื้อโควิด-19 และต้องการเข้ารักษาในโรงพยาบาลสนามราชานุกูล สามารถติดต่อได้ที่หมายเลขโทรศัพท์ 08 4107 8129 โดยแสดงผลตรวจเชื้อจากชุดตรวจ ATK ได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.รับทราบผลการดำเนินการสำรวจแร่โพแทช จ.อุดรธานี ขั้นต่อไป ยื่นขอประทานบัตรจากกระทรวงอุตสาหกรรม
วันอังคารที่ 28 มิถุนายน 2565
ครม.รับทราบผลการดําเนินการสํารวจแร่โพแทช จ.อุดรธานี ขั้นต่อไป ยื่นขอประทานบัตรจากกระทรวงอุตสาหกรรม
ครม.รับทราบผลการดําเนินการสํารวจแร่โพแทช จ.อุดรธานี ขั้นต่อไป ยื่นขอประทานบัตรจากกระทรวงอุตสาหกรรม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มิถุนายน 2565 ว่า ครม.รับทราบผลการดําเนินงานของบริษัท เอเชีย แปซิฟิค โปแตซ คอร์ปอเรชั่น จํากัด หลังได้รับสิทธิสํารวจแร่โพแทชในจังหวัดอุดรธานี เพื่อดําเนินการขอประทานบัตรจากกระทรวงอุตสาหกรรมต่อไป สําหรับการดําเนินงานของบริษัท เอเชีย แปซิฟิคฯ ที่ผ่านมาประกอบด้วย
1.รายงานการวิเคราะห์ผลกระทบสิ่งแวดล้อม (EIA) มีมาตรการป้องกันผลกระทบสิ่งแวดล้อมที่สําคัญ เช่น 1)การควบคุมวิธีการทําเหมืองให้มีความมั่นคงแข็งแรงไม่ให้เกิดการทรุดตัวที่เป็นอันตรายต่อโครงสร้างที่อยู่อาศัยบนผิวดิน 2)มาตรการการจัดการกองเกลือ ฝุ่นเกลือ และน้ําเค็มของโครงการ
2.การประเมินสิ่งแวดล้อมระดับยุทธศาสตร์ (SEA) ทางตัวแทนกลุ่มผู้มีส่วนได้เสียโดยตรง ร้อยละ 63 เลือกที่จะให้มีการพัฒนาโครงการทําเหมืองบางพื้นที่อย่างมีเงื่อนไข กล่าวคือ มีมาตรการเพื่อลดกระทบต่อสิ่งแวดล้อมและชุมชน มีการจัดสรรค่าภาคหลวงแร่มาใช้พัฒนาชุมชนอย่างเหมาะสม และผู้ได้รับผลกระทบจะต้องได้รับค่าชดเชยที่เหมาะสม
3.การรับฟังความคิดเห็นของประชาชน ซึ่งได้ดําเนินการมาตั้งแต่ปี 2554 โดยล่าสุดเมื่อเดือน เม.ย.2559 จัดรับฟังความคิดเห็นของผู้มีส่วนได้ส่วนเสีย มีประชาชนเข้าร่วมประมาณ 2,000 คน มีผู้ไม่เห็นด้วยประมาณ 100 คน แต่ไม่ได้เป็นการลงมติ จึงไม่มีผลต่อการพิจารณาดําเนินโครงการ และในปี 2562 คณะกรรมการกําหนดเงินค่าทดแทนได้พิจารณากําหนดกรอบวงเงินค่าทดแทนกรณีมีการทําเหมืองใต้ดินให้แก่เจ้าของที่ดิน วงเงินรวม 1,200 ล้านบาท ซึ่งบริษัทเอเชีย แปซิฟิคฯ เป็นผู้รับผิดชอบ
นางสาวรัชดากล่าวด้วยว่า พื้นที่เหมืองแร่โพแทช ของบริษัท เอเชีย แปซิฟิคฯ ที่ได้สํารวจแล้วมีจํานวน 4 แปลง อยู่ในพื้นที่อําเภอเมือง และอําเภอประจักษ์ศิลปาคม จังหวัดอุดรธานี มีพื้นที่เหมืองใต้ดินประมาณ 26,446 ไร่ และพื้นที่บนดินประมาณ 1,681 ไร่ หากเหมืองแร่โพแทชเปิดดําเนินการได้ คาดการณ์ว่าจะสามารถสกัดโพแทชเซียมคลอไรด์ได้ประมาณ 2 ล้านตันต่อปี จะช่วยลดการพึ่งพาการนําเข้าแร่โพแทชเพื่อใช้ผลิตปุ๋ยจากต่างประเทศได้ ปัจจุบันไทยนําเข้าแร่โพแทชประมาณปีละ 800,000 ตัน มีมูลค่านําเข้าสูงถึง 7,600-10,000 ล้านบาท ทั้งนี้ มีอีก 2 บริษัทที่ได้รับประทานบัตรทําเหมืองแล้ว คือ บริษัทเหมืองแร่โปแตชอาเซียน จํากัด (มหาชน) จังหวัดชัยภูมิ และบริษัท ไทยคาลิ จํากัด จังหวัดนครราชสีมา แต่ยังไม่ได้เปิดการทําเหมือง
รัฐบาลไทย-ข่าวทำเนียบรัฐบาล-ครม. เห็นชอบลดภาษีอากรขาเข้าสำหรับรถยนต์ไฟฟ้าแบบแบตเตอรี่สำเร็จรูป (CBU) ราคาขายปลีกไม่เกิน 2 ล้านบาท ลดสูงสุดร้อยละ 40 ขณะที่ราคาขายตั้งแต่ 2-7 ล้านบาท
วันอังคารที่ 22 กุมภาพันธ์ 2565
ครม. เห็นชอบลดภาษีอากรขาเข้าสําหรับรถยนต์ไฟฟ้าแบบแบตเตอรี่สําเร็จรูป (CBU) ราคาขายปลีกไม่เกิน 2 ล้านบาท ลดสูงสุดร้อยละ 40 ขณะที่ราคาขายตั้งแต่ 2-7 ล้านบาท
ครม. เห็นชอบลดภาษีอากรขาเข้าสําหรับรถยนต์ไฟฟ้าแบบแบตเตอรี่สําเร็จรูป (CBU) ราคาขายปลีกไม่เกิน 2 ล้านบาท ลดสูงสุดร้อยละ 40 ขณะที่ราคาขายตั้งแต่ 2-7 ล้านบาท ลดลงสูงสุดร้อยละ 20  ในช่วง 2 ปี   65-66
วันที่ 22 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย วันนี้ ที่ประชุมคณะรัฐมนตรี เห็นชอบร่างประกาศกระทรวงการคลัง เรื่อง การลดอัตราอากรและยกเว้นอากรศุลกากร สําหรับรถยนต์ไฟฟ้าแบบแบตเตอรี่สําเร็จรูป (CBU) โดย ครม. ยังเห็นควรให้ระบุวันมีผลใช้บังคับของร่างประกาศฯ ให้สอดคล้องกับมติ คณะกรรมการนโยบายยานยนต์ไฟฟ้าแห่งชาติ ครั้งที่ 3/64 (ครั้งที่ 4) และครั้งที่ 1/65 (ครั้งที่ 5) เมื่อวันที่ 14 ม.ค. 65โดยมีการปรับลดอัตราอากรและยกเว้นอากรศุลกากรสําหรับ รถยนต์ไฟฟ้าแบบแบตเตอรี่ (CBU) ประกอบสําเร็จรูปนําเข้าทั้งคัน ที่ได้รับสิทธิพิเศษทางอากรศุลกากรภายใต้ความตกลงเขตการค้าเสรี (FTA) และการนําเข้าทั่วไป ในปี 65-66 ดังนี้
1. ราคาขายปลีกแนะนํา ไม่เกิน 2 ล้านบาท กรณีใช้สิทธิ FTA อากรไม่เกินร้อยละ 40 ให้ยกเว้นอากร/ ใช้
สิทธิ FTA อากรเกินร้อยละ 40 ให้ลดลงอีกร้อยละ 40 สําหรับกรณีนําเข้าทั่วไป อากรร้อยละ 80 ให้ลดลงเหลือร้อยละ 40
2. ราคาขายปลีกตั้งแต่ 2-7 ล้านบาท กรณีใช้สิทธิ FTA อากรไม่เกินร้อยละ 20 ให้ยกเว้นอากร/ ใช้สิทธิ
FTA อากรเกินร้อยละ 20 ให้ลดลงอีกร้อยละ 20 สําหรับอัตราอากรนําเข้าทั่วไปให้ลดลงเหลือร้อยละ 60
โฆษกประจําสํานักนายกรัฐมนตรี เปิดเผยว่า การลดอัตราอากรและยกเว้นอากรศุลกากรดังกล่าว ให้ใช้สําหรับรถยนต์ไฟฟ้าแบบ CBU ที่มีหนังสือรับรองการได้รับสิทธิชําระภาษี สําหรับรถยนต์ไฟฟ้าขนาดเล็กหรือรถยนต์ไฟฟ้าขนาดกลาง จากกรมสรรพสามิต แม้คาดว่าจะทําให้ภาครัฐสูญเสีย รายได้ประมาณ 60,000 ล้านบาท แต่ช่วยส่งเสริมให้เกิดการใช้รถยนต์ไฟฟ้าภายในประเทศ ลดผลกระทบด้านสิ่งแวดล้อม และก่อให้เกิดการผลิตรถยนต์ไฟฟ้าในประเทศไทย
------------------------------
รัฐบาลไทย-ข่าวทำเนียบรัฐบาล-ถวายการฉีดวัคซีนโควิด-19 แด่พระสงฆ์ทั่วประเทศ
วันจันทร์ที่ 28 มิถุนายน 2564
ถวายการฉีดวัคซีนโควิด-19 แด่พระสงฆ์ทั่วประเทศ
วันเสาร์ที่ 12 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าถวายการฉีดวัคซีนป้องกันโรคโควิด-19 ให้แก่พระภิกษุสงฆ์ทั่วประเทศ เนื่องจากเป็นกลุ่มเสี่ยงที่ต้องรับกิจนิมนต์ พบปะศาสนิกชนจํานวนมาก และยังต้องทําสังฆกรรมร่วมกันเป็นหมู่คณะอย่างหลีกเลี่ยงไม่ได้ โดยสํานักงานพระพุทธศาสนาแห่งชาติจะเป็นผู้ติดตามอํานวยความสะดวกให้แก่พระสงฆ์ ที่เข้ารับการถวายการฉีดวัคซีน ซึ่งปัจจุบันได้รับวัคซีนแล้วกว่า 10,000 รูป และยังทยอยเข้ารับการถวายการฉีดวัคซีนอย่างต่อเนื่อง สําหรับพระสงฆ์ที่มีความประสงค์จะเข้ารับการถวายการฉีดวัคซีนโควิด-19 หากอยู่ในพื้นที่ กทม.และปริมณฑล ติดต่อได้ที่โรงพยาบาลสงฆ์ ส่วนในพื้นที่ภูมิภาค ติดต่อได้ที่สํานักงานพระพุทธศาสนาจังหวัดทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ชัยวุฒิ”ต้อนรับผู้แทน MasterCard หารือแนวทางพัฒนาบัตรประชาชน ให้ใช้ประโยชน์ได้มากขึ้น แสดงตัวตน และชำระเงินแบบดิจิทัล
วันศุกร์ที่ 13 พฤษภาคม 2565
“ชัยวุฒิ”ต้อนรับผู้แทน MasterCard หารือแนวทางพัฒนาบัตรประชาชน ให้ใช้ประโยชน์ได้มากขึ้น แสดงตัวตน และชําระเงินแบบดิจิทัล
“ชัยวุฒิ”ต้อนรับผู้แทน MasterCard หารือแนวทางพัฒนาบัตรประชาชน ให้ใช้ประโยชน์ได้มากขึ้น แสดงตัวตน และชําระเงินแบบดิจิทัล
เมื่อวันที่12พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ให้การต้อนรับคณะผู้แทนจากบริษัทMasterCardในโอกาสเยี่ยมคารวะและหารือในรูปแบบผสมผสาน(Hybrid) ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคมโดยผู้แทนบริษัทMasterCardได้นําเสนอข้อมูลเกี่ยวกับบริการของบริษัทฯและโครงการCity Possibleที่ร่วมดําเนินการกับสํานักงานส่งเสริมเศรษฐกิจดิจิทัลในด้านเมืองอัจฉริยะรวมถึงโซลูชั่นสําหรับการชําระเงินเชิงพาณิชย์(Payment Solutions)และโซลูชั่นสําหรับข้อมูลและบริการ(Data & Service Solutions)เพื่อส่งเสริมประเทศไทยให้เปลี่ยนไปใช้การชําระเงินแบบดิจิทัลทั้งนี้นายชัยวุฒิธนาคมานุสรณ์ได้แสดงความสนใจแนวคิดที่จะพัฒนาบัตรประชาชนให้สามารถใช้ประโยชน์ได้มากยิ่งขึ้นโดยสามารถใช้สําหรับแสดงตัวตนและชําระค่าบริการต่างๆได้ซึ่งควรมีการหารือร่วมกันต่อไป
***********
รัฐบาลไทย-ข่าวทำเนียบรัฐบาล-รมช.สาธิต เยี่ยมชมห้องฉุกเฉินคุณภาพโรงพยาบาลอุดรธานี
วันอาทิตย์ที่ 19 มิถุนายน 2565
รมช.สาธิต เยี่ยมชมห้องฉุกเฉินคุณภาพโรงพยาบาลอุดรธานี
รัฐมนตรีช่วยว่าการกระทรวงสาธารณสุข ตรวจเยี่ยมห้องฉุกเฉินคุณภาพโรงพยาบาลอุดรธานี เน้นความปลอดภัยผู้ป่วยควบคู่กับการพัฒนาระบบ และตั้งสถานีตํารวจชุมชนในโรงพยาบาลเป็นแห่งแรกของประเทศ ช่วยป้องกันและระงับเหตุรุนแรงในโรงพยาบาลได้ผลดี
รัฐมนตรีช่วยว่าการกระทรวงสาธารณสุข ตรวจเยี่ยมห้องฉุกเฉินคุณภาพโรงพยาบาลอุดรธานี เน้นความปลอดภัยผู้ป่วยควบคู่กับการพัฒนาระบบ และตั้งสถานีตํารวจชุมชนในโรงพยาบาลเป็นแห่งแรกของประเทศ ช่วยป้องกันและระงับเหตุรุนแรงในโรงพยาบาลได้ผลดี
วันนี้ (19 มิถุนายน 2565) ที่ โรงพยาบาลอุดรธานี อําเภอเมือง จังหวัดอุดรธานี ดร.สาธิต ปิตุเตชะรัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข และคณะตรวจเยี่ยมการดําเนินงานห้องฉุกเฉินคุณภาพ (Smart Emergency Room) โรงพยาบาลอุดรธานี และสถานีตํารวจชุมชนในโรงพยาบาลแห่งแรกของประเทศ
ดร.สาธิต กล่าวว่า กระทรวงสาธารณสุขมีนโยบายพัฒนาการให้บริการเพื่ออํานวยความสะดวกในการเข้าถึงระบบการรักษา ลดความแออัด และลดระยะเวลารอคอย โดยเฉพาะห้องฉุกเฉิน หรือER ที่ต้องเปิดให้บริการผู้ป่วยตลอด24 ชั่วโมง โดยมีโรงพยาบาลอุดรธานีเป็นหนึ่งในโรงพยาบาลศูนย์ 21 แห่ง ที่นําร่องพัฒนาห้องฉุกเฉิน ให้เป็น“Smart Emergency Room” นําระบบสารสนเทศทางการแพทย์มาใช้ ช่วยให้ผู้ป่วยได้รับการรักษาอย่างรวดเร็ว และจัดให้มีแพทย์ประจําตลอด 24 ชั่วโมง มีระบบคัดแยกผู้ป่วยให้ได้รับการตรวจรักษาตามลําดับความเร่งด่วน
มีช่องทางด่วน (Fast Track) ในกลุ่มโรคที่มีความเสี่ยงสูง และมีระบบแยกผู้ป่วยโรคติดต่อร้ายแรงเพื่อควบคุมการแพร่กระจายเชื้อ พร้อมทั้งประชาสัมพันธ์ข้อมูลการรักษาที่หน้าห้องฉุกเฉิน ได้แก่ จํานวนผู้รับบริการ ระบุสีเพื่อแสดงระดับอาการผู้ป่วย ให้ผู้ที่รอรับบริการทราบเวลาในการเข้ารับการรักษา รวมทั้งมีระบบส่งต่อที่รวดเร็ว ส่วนระบบการลําเลียงผู้ป่วยทางอากาศยานอยู่ระหว่างการพัฒนา
สําหรับด้านการป้องกันความปลอดภัยของผู้ป่วยและเจ้าหน้าที่ โรงพยาบาลอุดรธานีได้ร่วมมือกับสถานีตํารวจภูธรเมืองอุดรธานี จัดตั้งสถานีตํารวจชุมชนในโรงพยาบาลเป็นแห่งแรกของประเทศ เนื่องจากมีเหตุการณ์ทะเลาะวิวาท เมาสุรา เกิดขึ้นภายในโรงพยาบาล ทําให้เกิดความเสียหาย ความหวาดกลัว และไม่ปลอดภัยต่อผู้ป่วยญาติผู้ป่วยและเจ้าหน้าที่ โดยมีการติดตั้งระบบนิรภัยประตูอัตโนมัติ3 ชั้น พร้อมกล้องวงจรปิด และจัดเจ้าหน้าที่ตํารวจประจําสถานีวันละ3 ครั้ง โดยการเผชิญเหตุจะสั่งการผ่านศูนย์วิทยุร่มโพธิ์ทองเพื่อติดตามผู้ต้องหามาดําเนินคดีต่อ และยังจัดอบรมการเผชิญเหตุชุลมุนให้แก่ทีมเจ้าหน้าที่รักษาความปลอดภัยอีกด้วย
“เหตุการณ์ความรุนแรงจากการทะเลาะวิวาทที่เกิดขึ้นในโรงพยาบาลเป็นเรื่องละเอียดอ่อน ทําให้กระทบจิตใจผู้ปฏิบัติงานและประชาชน รวมถึงกระทบความเชื่อมั่นในการมาใช้บริการ ต้องขอชื่นชมโรงพยาบาลอุดรธานีที่มีแนวคิดพัฒนาห้องฉุกเฉินคุณภาพ และนําร่องสถานีตํารวจในโรงพยาบาล ซึ่งได้ผลดีมาก สามารถระงับเหตุได้อย่างรวดเร็ว เป็นตัวอย่างให้กับพื้นที่อื่นๆ สร้างความปลอดภัยและสร้างความเชื่อมั่นให้แก่เจ้าหน้าที่ที่ปฏิบัติงานและประชาชนที่มาใช้บริการ ทําให้เกิดภาพลักษณ์ที่ดีแก่กระทรวงสาธารณสุข” ดร.สาธิต กล่าว
******************************************** 19 มิถุนายน 2565
************************************
รัฐบาลไทย-ข่าวทำเนียบรัฐบาล-พม.ปทุมธานี ช่วยเหลือแล้ว กรณีเด็กชายวัย 5 ขวบ ถูกพ่อเลี้ยงทำร้ายร่างกาย หลังได้รับการประสานจากมูลนิธิปวีณาฯ
วันจันทร์ที่ 18 กรกฎาคม 2565
พม.ปทุมธานี ช่วยเหลือแล้ว กรณีเด็กชายวัย 5 ขวบ ถูกพ่อเลี้ยงทําร้ายร่างกาย หลังได้รับการประสานจากมูลนิธิปวีณาฯ
พม.ปทุมธานี ช่วยเหลือแล้ว กรณีเด็กชายวัย 5 ขวบ ถูกพ่อเลี้ยงทําร้ายร่างกาย หลังได้รับการประสานจากมูลนิธิปวีณาฯ
วันที่ 12 ก.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีสํานักงานพัฒนาสังคมและความมั่นคงของมนุษย์จังหวัดปทุมธานี (สนง.พมจ.ปทุมธานี) และบ้านพักเด็กและครอบครัวจังหวัดปทุมธานี ได้รับการประสานจากมูลนิธิปวีณาหงสกุลเพื่อเด็กและสตรี ให้ร่วมลงพื้นที่เพื่อตรวจสอบข้อเท็จและให้ความช่วยเหลือเด็กชายวัย 5 ขวบ ซึ่งพลเมืองดีแจ้งว่า เด็กถูกพ่อเลี้ยงทําร้ายร่างกาย บางครั้งถูกขังและล่ามโซ่ที่ข้อเท้า ที่จังหวัดปทุมธานี
นางสาวแรมรุ้งกล่าวว่า ขณะนี้ เด็กชายดังกล่าวได้รับการคุ้มครองสวัสดิภาพเด็ก ณ ห้องเช่าที่อําเภอลําลูกกา จังหวัดปทุมธานี โดยได้สอบเท็จจริงจากแม่เด็ก ทราบว่า มีสมาชิกครอบครัวทั้งหมด 4 คน ประกอบด้วย พ่อเลี้ยง อายุ 36 ปี ไม่ได้ประกอบอาชีพ เนื่องจากเป็นวัณโรค แม่อายุ 28 ปี อาชีพพนักงานบริการร้านอาหาร รายได้วันละ 1,000 บาท เด็กชาย อายุ 5 ปี (ผู้ถูกกระทํา) และเด็กหญิง อายุ 6 เดือน ซึ่งเด็กชายที่ถูกทําร้ายร่างกายให้ข้อมูลว่า พ่อเลี้ยงมักใช้ไม้ สายยาง ตีที่บริเวณลําตัว ขา และหลัง บางครั้งใช้โซ่ล่ามที่ข้อเท้า โดยตามร่างกายเด็กมีร่องรอยแผลเก่าและใหม่ ขณะที่เจ้าหน้าที่ตํารวจได้เชิญพ่อเลี้ยงและแม่เด็กมาสอบปากคําที่ สภ.คลองสิบสอง และจะดําเนินคดีในข้อหาทําร้ายร่างกายให้ผู้อื่นได้รับบาดเจ็บ สําหรับเด็กชาย ทางมูลนิธิปวีณาฯ ได้นําตัวเข้าตรวจร่างกาย ณ โรงพยาบาลตํารวจ พร้อมทั้งส่งเด็กเข้ารับการคุ้มครองสวัสดิภาพที่บ้านพักเด็กและครอบครัวจังหวัดปทุมธานี ซึ่งจากนั้นเจ้าหน้าที่ของ สนง.พมจ.ปทุมธานี จะนําเด็กเข้ารับการประเมินสภาพจิตใจ และดําเนินการเยี่ยมบ้านเพื่อประเมินครอบครัวและเครือญาติ รวมทั้งประชุมทีมสหวิชาชีพเพื่อวางแผนการช่วยเหลือเด็กในระยะยาวต่อไป
นางสาวแรมรุ้งกล่าวเพิ่มเติมว่า หากประชาชนพบเห็นเด็กถูกกระทําความรุนแรงหรือประสบปัญหาความเดือดร้อนทางสังคม สามารถแจ้งข้อมูลได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง หรือสํานักงานพัฒนาสังคมและความมั่นคงของมนุษย์ทุกจังหวัด และ อาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวง พม. พร้อมให้ความช่วยเหลืออย่างเต็มที่